ઘાટકોપર (વેસ્ટ)ના સંઘાણી એસ્ટેટના પ્લૉટ-નંબર ૮ બિલ્ડિંગના બીજા માળે રહેતી ૨૮ વર્ષની પ્રિન્સા જોષીએ ગઈ કાલે સવારે તેના પતિ યોગેશને અને તેની બે નણંદોને વૉટ્સઍપ પર ગુડ બાયનો મેસેજ કરીને સુસાઇડ કર્યું હતું. પ્રિન્સાએ તેના ત્રણ વર્ષના પુત્ર સાત્વિકની સામે જ પંખા પર લટકીને ગળે ફાંસો ખાધો હતો. ઘાટકોપરમાં કચ્છી વાગડ સમાજની ચાર મહિનાની દીકરીની મમ્મી અંકિતા ચરલાની આત્મહત્યાનો બનાવ હજી હમણાં જ બન્યો છે ત્યાં જ ગઈ કાલે કચ્છી રાજગોર બ્રાહ્મણ સમાજની ત્રણ વર્ષના પુત્રની મમ્મી પ્રિન્સાએ આત્મહત્યા કરતાં ઘાટકોપરના કચ્છી અને ગુજરાતી સમાજમાં ચકચાર મચી ગઈ છે.